CELEX: 32021R1370
Language: mt
Date: 2021-08-06 00:00:00
Title: Regolament ta’ Implimentazzjoni tal-Kummissjoni (UE) 2021/1370 tas-6 ta’ Awwissu 2021 dwar il-klassifikazzjoni ta’ ċerti prodotti fin-Nomenklatura Magħquda

17.8.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 294/11
               
            
         REGOLAMENT TA’ IMPLIMENTAZZJONI TAL-KUMMISSJONI (UE) 2021/1370
         tas-6 ta’ Awwissu 2021
         dwar il-klassifikazzjoni ta’ ċerti prodotti fin-Nomenklatura Magħquda
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) Nru 952/2013 tal-Parlament Ewropew u tal-Kunsill tad-9 ta’ Ottubru 2013 li jistabbilixxi l-Kodiċi Doganali tal-Unjoni (1), u b’mod partikolari l-Artikolu 57(4) u l-Artikolu 58(2) tiegħu,
         Billi:
         
                     (1)
                  
                  
                     Sabiex tiġi żgurata l-applikazzjoni uniformi tan-Nomenklatura Magħquda annessa mar-Regolament tal-Kunsill (KEE) Nru 2658/87 (2), huwa neċessarju li jiġu adottati miżuri li jikkonċernaw il-klassifikazzjoni tal-oġġetti msemmija fl-Anness ta’ dan ir-Regolament.
                  
               
                     (2)
                  
                  
                     Ir-Regolament (KEE) Nru 2658/87 stabbilixxa r-regoli ġenerali għall-interpretazzjoni tan-Nomenklatura Magħquda. Dawn ir-regoli japplikaw ukoll għal kwalunkwe nomenklatura oħra li hija totalment jew parzjalment ibbażata fuqha jew li żżid xi suddiviżjoni addizzjonali magħha u li hija stabbilita minn dispożizzjonijiet speċifiċi tal-Unjoni, bil-għan li jkun hemm l-applikazzjoni ta’ tariffi u miżuri oħra relatati mal-kummerċ tal-oġġetti.
                  
               
                     (3)
                  
                  
                     Skont dawn ir-regoli ġenerali, il-prodotti deskritti fil-kolonna (1) tat-tabella mniżżla fl-Anness għandhom jiġu kklassifikati taħt il-kodiċi NM indikat fil-kolonna (2), bis-saħħa tar-raġunijiet stipulati fil-kolonna (3) ta’din it-tabella.
                  
               
                     (4)
                  
                  
                     Jixraq li jiġi previst li l-informazzjoni vinkolanti dwar it-tariffi maħruġa fir-rigward tal-oġġetti kkonċernati minn dan ir-Regolament li ma tikkonformax ma’ dan ir-Regolament, tkun tista’ tibqa’ tiġi invokata mid-detentur, għal ċertu perjodu, f’konformità mal-Artikolu 34(9) tar-Regolament (UE) Nru 952/2013. Jenħtieġ li dan il-perjodu jkun ta’ tliet xhur.
                  
               
                     (5)
                  
                  
                     Il-miżuri previsti f’dan ir-Regolament huma skont l-opinjoni tal-Kumitat tal-Kodiċi Doganali,
                  
               ADOTTAT DAN IR-REGOLAMENT:
         
            Artikolu 1
            L-oġġetti deskritti fil-kolonna (1) tat-tabella ppreżentata fl-Anness għandhom ikunu kklassifikati fin-Nomenklatura Magħquda taħt il-kodiċi NM indikat fil-kolonna (2) ta’ din it-tabella.
         
         
            Artikolu 2
            L-informazzjoni vinkolanti dwar it-tariffi li ma tkunx konformi ma’ dan ir-Regolament tista’ tibqa’ tiġi invokata f’konformità mal-Artikolu 34(9) tar-Regolament (UE) Nru 952/2013 għal perjodu ta’ tliet xhur mid-data tad-dħul fis-seħħ ta’ dan ir-Regolament.
         
         
            Artikolu 3
            Dan ir-Regolament jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, is-6 ta’ Awwissu 2021.
            
               
                  Għall-Kummissjoni
               
               Gerassimos THOMAS
               
                  Direttur Ġenerali
               
               
                  Id-Direttorat Ġenerali għat-Tassazzjoni u l-Unjoni Doganali
               
            
         
         
            (1)  ĠU L 269, 10.10.2013, p. 1.
         
            (2)  Ir-Regolament tal-Kunsill (KEE) Nru 2658/87 tat-23 ta’ Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni (ĠU L 256, 7.9.1987, p. 1).
      
      
         
            ANNESS
            
                        Deskrizzjoni tal-merkanzija
                     
                     
                        Klassifikazzjoni (Kodiċi NM)
                     
                     
                        Raġunijiet
                     
                  
                        (1)
                     
                     
                        (2)
                     
                     
                        (3)
                     
                  
                        Oġġett rettangolari ċatt (ta’ madwar 2,50 m × 2,50 m) magħmul minn tessut ħafif minsuġ (100 % fibri tal-poliester) miksi minn naħa waħda bi plastik (PVC) li mhuwiex viżibbli mill-għajn, b’żippijiet meħjuta mat-trufijiet ta’ tlieta min-naħat tiegħu biex jingħaqad ma’ tinda.
                        Abbażi tal-informazzjoni fuq l-imballaġġ, dan l-oġġett huwa ppreżentat bħala ħajt tal-ġenb għal tinda. Dan huwa importat waħdu (mingħajr is-saqaf, ħitan oħra, u mingħajr struttura ta’ sostenn).
                     
                     
                        6307 90 98 
                     
                     
                        Il-klassifikazzjoni hija determinata mir-regoli ġenerali 1 u 6 għall-interpretazzjoni tan-Nomenklatura Magħquda (GIR), min-Nota 7(f) tas-Sezzjoni XI u mit-test tal-kodiċijiet NM 6307 , 6307 90  u 6307 90 98 .
                        Il-klassifikazzjoni tal-oġġett bħala tarpolin taħt il-Kodiċi NM 6306 12 00  hija eskluża, għax it-tarpolini ġeneralment ikunu magħmula minn drapp tqil u jintużaw biex jipproteġu l-oġġetti mit-temp ikrah (ara wkoll in-Nota ta’ Spjegazzjoni tas-Sistema Armonizzata (NSSA) għall-intestatura 6306  (1)). Iż-żippijiet meħjuta mal-oġġett u l-materjal ħafif jindikaw li l-oġġett mhuwiex tajjeb/maħsub biex jintuża bħala tarpolin tal-kodiċi NM 6306 12 00 .
                        Barra minn hekk, l-oġġett ma jistax jiġi kklassifikat bħala tinda taħt il-kodiċi NM 6306 22 00  minħabba l-karatteristiċi oġġettivi tiegħu; l-oġġett ma għandux il-karattru essenzjali ta’ oġġett sħiħ (tinda) skont it-tifsira tal-GIR 2 (a). Lanqas mhuwa evidenti mill-karatteristiċi oġġettivi tiegħu jekk l-oġġett għandux jintuża bħala parti minn tinda, gazebo jew prodott ieħor.
                        L-Intestatura 6307  tapplika għal oġġetti oħrajn immanifatturati minn kwalunkwe tessut, dment li ma jkunux inklużi f’intestaturi oħrajn tat-Taqsima XI. Tkopri wkoll lożor protettivi ċatti li mhumiex tarpolini u ground sheets tal-intestatura 6306  (ara wkoll in-NSSA tal-intestatura 6307 , l-ewwel u t-tieni paragrafu, (8)).
                        Għaldaqstant, il-prodott jiġi kklassifikat taħt il-kodiċi NM 6307 90 98  bħala prodotti oħrajn manifatturati.